**! ELIBERAREA ACTELOR DE IDENTITATE**

**Pe perioada stării de urgență!**

 **!** În contextul prevenirii răspândirii infecției cu noul coronavirus COVID-19, pentru evitarea prezentării la sediile serviciilor locale de evidență a persoanelor a unui număr mare de cetățeni, ținând cont și de faptul că în ultimele săptămâni foarte mulți cetățeni care au locuit temporar în străinătate au revenit în România**, pe perioada stării de urgență vor fi eliberate acte de identitate doar pentru situații deosebite, care implică pierderea, furtul ori distrugerea documentului de identitate.**

 **!** În acest context, rețin atenția disp. Art. 14 din anexa nr. 1 la Decretul privind instituirea stării de urgență pe teritoriul României, potrivit cărora **”Se menține valabilitatea documentelor eliberate de autoritățile publice, care expiră pe perioada stării de urgență.”**

 **!** În cazul în care vă aflați intr-o situație deosebită precum cele enunțate mai sus, sau alte cazuri justificate, **depunerea cererilor pentru eliberarea actelor de identitate sau stabilirea reședinței, se va face doar în baza unei programări telefonice, la Serviciul Public Comunitar Local de Evidență a Persoanelor la care este arondată localitatea de domiciliu/reședință.**

 **! Datele de contact ale serviciilor de evidență le regăsiți la adresa** [**https://evpilfov.ro/adrese-utile/**](https://evpilfov.ro/adrese-utile/)